Denn isch de Muetertag cho. Da isch es ganz normal, dass am Muetertag es grosses Familiefaescht git. Ich ha denn mit minere Familie choenne mitga und mir sind no imene raecht bonzige Restaurant go aesse. Da bisch echli mit meh bessere Ecuadorianer in Kontakt cho. Denn am naeschte Tag, woni vo de Schuel heicho bin, hani gseh, dass im Garte es haerzigs Huen umespaziert. Denn hani grad Froid gha, und ha gseit,  ah so cool hemmer jetzt es Huustier? Haett nie daenkt, dass das Huen zwei Taeg spoeter uf uesne Taeller glandet isch. Und ich ha saelber miterlaebt, wie das gmetzget worde isch. Miteme stumpfe Maesser isch eifach Kehle duregschnitte worde und es hed usgseh wie ufeme Schlachtfaeld. Ich ha fascht ned choenne aneluege. Ich ha denn au alles gseh, wies usgno worde isch, d Gedaerm und alles....uhhhh da hani mi muesse zaemeriisse. Ja au so oeppis hed zum Altag vo minere Familie ghoert.